procesaur/Wiki.mk huggingface dataset:
Рамноденица

Рамнодненица или рамнодневица — деноноќието кога должината на денот и ноќта се исти, и се случува двапати годишно, на почетокот на пролетта и на есента.
Годишните времиња се предизвикани од закосувањето на Земјината оска во однос на вртежната рамнина околу Сонцето. Ова закосување изнесува околу ±23,44° во однос на вртежната рамнина, па така, половина година, приближно од 20 март до 22 септември, северната полутопка е поизложена кон Сонцето со максимум околу 21 јуни, а другата половина од годината јужната полутопка е поизложена на Сонцето, со максимум околу 21 декември.
На рамнодневицата која се случува околу 20 март на северната полутопка настапува пролетта, а на јужната есента; обратно, на 22 септември на северната полутопка настапува есента, а на јужната пролетта.
Двата моменти кога Сонцето е точно над екваторот (кога оската на вртење на Земјата е нормална на вртежната рамнина) се викаат рамнодневица.
1 Интересни податоци за рамнодениците
Неколку интересни податоци за рамнодениците:
:* Бидејќи Сонцето е сфера, а не светлосна точка, реалното преминување на Сонцето преку екваторот трае 33 часа;
:* На рамнодениците, брзината на промена на траењето на денот и ноќта е најголема: на половите рамнодневицата означува преод од 24-часовен ден во 24-часовна ноќ (или обратно), и таа промена е поголема колку се оди од екваторот кон половите;
:* Од јунската долгодневица до септемвриската рамнодневица има 94 дена, но само 89 дена од декемвриската краткодневица до мартовската рамнодневица: затоа годишните времиња се со различна должина. Причината за ова е различната брзина на Земјата додека се движи околу Сонцето (афел и перихел);
:* Појавата на рамнодневицата не е фиксна, туку приближно 6 часа подоцна секоја година, што изнесува еден цел ден во четири години, но тоа се поништува со престапните години (видете и грегоријански календар);
:* Помалите нерегуларности во моментот на рамнодневицата се предизвикани од влијанието на Месечината и другите планети врз движењето на Земјата;
:* Датите на рамнодневицата ги пресметуваме според времето по Гринич (универзално време), и тие може да варираат и по два календарски дена за луѓето што живеат на далечниот исток или запад, близу до датумската граница. Така, на островите Тонга во 1999. рамнодневицата била на 24 септември, и ќе биде на таа дата повторно дури во 2103. Слично на тоа, на крајниот запад на Америка, рамнодневицата може да биде и на 19 март.
2 Рамнодневицата во културата на цивилизациите
Рамнодневицата, особено пролетната, играла значајна улога во културата на сите цивилизации од минатото. Почетокот на пролетта бил поврзан со почеток на земјоделските работи, или со приложување на жртви заради успешен род. Пролетната рамнодневица била прославувана и како почеток на новата година. Во Македонија, најстарото познато наоѓалиште на кој се определувал датумот на рамнодневицата е Кокино, од околу 1800 г. п.н.е.
3 Рамноденицата како мотив во уметноста
* „Рамноденица“ — песна на македонскиот поет Матеја Матевски.
4 Поврзано
* Сонцестој
* Краткоденица
* Долгоденица
Челна коска

Челна коска (латински: os frontale) — непарна коска на черепот.
1 Структура
На неа има два дела: вертикален дел - лушпа (лат. ''squama'') и хоризонтален дел. Со своите орбитални делови учествува во градбата на орбитата. Во внатрешноста има челен синус (лат. ''sinus frontalis'').
Поволна позиција

Поволна позиција (англиски: ''Vantage Point'') е акционен трилер за осум странци кои од осум различни перспективи се обидуваат да ја откријат вистината за обидот за атентат на претседателот на Америка. Филмот својата премиера ја дожива на 22 февруари 2008 год. а во главната улога се појавува Метју Фокс нам добро познат по улогата на Џек во серијата Изгубени.
1 Синопсис
Двајца тајни агенти Томас Барнс и Кент Тејлор се задолжени да го заштитуваат претседателот на Америка, Ештон во текот на престојот во Шпанија на состанокот за глобалниот проблем – тероризмот.
Но, штом ќе пристигне во Шпанија, нештата тргнуваат во погрешна насока. Меѓу луѓето што го следат говорот на претседателот е и Хауард Луис, американски турист кој го снима историскиот настан, за кога ќе пристигне дома да им го покаже на своите деца. Таму е и Рекс Брукс, телевизиска продуцентка, која известува за американската телевизија. Но, во текот на говорот се случува обид за атентат врз претседателот. Хауард им ја предава видеолентата на агентите, бидејќи е убеден дека случајно го снимил атентаторот што пука од покривот на соседната зграда.
Глумци Ликови
Денис Квејд, Томас Барнс
Метју Фокс, Кент Тејлор
Форест Витакер, Хауард Луис
Сигурни Вивер, Рекс Брукс
Вилијам Херт, Претседател Хенри Ештон
Едгар Рамирес, Хавиер
Ајлет Зурер, Вероника
Малер (филм)

Малер (|Mahler) е биографски филм од 1974 година снимен за животот на композиторот Густав Малер.
Филмот е режиран од Кен Расел, а Роберт Пауел го толкува Густав Малер, додека Џорџина Хејл ја игра Алма Малер.
0.1 Заплет
Филмот започнува со брачна расправија на Густав Малер и неговата жена Алма додека патуваат со воз. Приказната оттука се прибележува со флешбеци а го прикажува турбулентното детство на Малер, самоубиството на неговиот брат, искуството со антисемитизмот, преродувањето од јудаизам во католицизам, брачните проблеми, смртта на неговата млада ќерка. Филмот ги покажува и неговите односи со Козима Вагнер, вдовицата на Рихард Вагнер. Во овој процес, филмот ја истражува музиката на Малер.
Хосе Мело

Хосе A.Р. Мело (роден ) — филипински правник кој е на должност во Врховниот суд од 1992 до 2002. Тој моментално е заменик шеф на филипинската изборна комисија кој е назначен од Претседателката Глорија Макапагал-Аројо.
1 Поврзано
* Ромео А. Бравнер
* Комисија за избори на Филипините
Stanfour

Stanfour (се чита: ''стенфор'') — рок бенд кој е создаден на островот Фер во Германија . Сите членови се Германци.
1 Членови
Фронтменот на бендот Костантин со неговиот брат Алекс први ја добиваат идејата за создавање на бендот. Потоа се приклучуваат Ајке и Кристијан .
1.1 Редовни членови
* Пејач: Константин
* Пејач, Клавијатури: Алекс
* Гитара, Пејач: Ајке
* Гитара: Кристијан
1.2 Поддршка во живо
* Бас: Томи Ендерсон
* Тапани: Каспер Линдгрен
2 Дискографија
Синглови
* 2007: ''Do It All''* 2007: ''For All Lovers''* 2008: ''Sorry'' Vö: (16 мај)
Албуми
* 2008: ''Wild Life''
Список на претседатели на Филипините

Ова е целосен список на Филипинските претседатели. Во својата историја Филипините досега имале 14 претседатели.
1 Претседатели
#, Претседател, Стапил, Одстапил, Партија, Потпретседател, Бр., Ера
1, Емилио Агиналдо, 24 мај, 1898, 1 април, 1901, нема, ''нема''(Уставот од 1899 не поддржува потпретседател), -, прво диктаторство
Првата република
Defunct ''Водство на Гувернерите на филипинските острови од 1 април, 1901 до 15 ноември, 1935.''
2, Мануел Л. Кесон, 15 ноември, 1935, 1 август, 1944, Националистичка, Серхио Осмења, 1, Комонвелт
2
3, Хосе П. Лаурел, 14 октомври, 1943, 14 август, 1945, ''Kalibapi'' владата е под јапонска окупација, ''нема''(Уставот од 1943 не поддржува потпретседател.), -, Втора република
4, Серхио Осмења, 1 август, 1944, 28 мај, 1946, Националистичка, ''vacant'', 2, Комонвелт(Обновен)
5, Мануел Рохас, 28 мај, 1946, 15 април, 1948, Либерална, Елпидио Кирино, 3
Трета република
6, Елпидио Кирино, 17 април, 1948, 30 декември, 1953, Либерална, ''слободно''
Фернандо Лопес, 4
7, Рамон Магсајсај, 30 декември, 1953, 17 март, 1957, Националистичка, Карлос П. Гарсија, 5
8, Карлос П. Гарсија, 18 март, 1957, 30 декември, 1961, ''слободно''
Диосдадо Макапагал, 6
9, Диосадо Макапагал, 30 декември, 1961, 30 декември, 1965, Либерална, Емануел Пелаез, 7
10, Фердинанд Маркос, 30 декември, 1965, 25 февруари, 1986, Националистичка, Фернандо Лопес, 8
9
Килусанг Багонг Липуан, ''vacant'', 10, Второ диктаторство"The New Society"
11, Четврта република
Артуро Толентино, 12
11, Корасон Акино, 25 февруари, 1986, 30 јуни, 1992, United Nationalists Democratic Organizations, Salvador Laurel
Петта република
12, Фидел В. Рамос, 30јуни, 1992, 30 јуни, 1998, Lakas-National Union of Christian Democrats-United Muslim Democrats of the Philippines, Јозеф Естрада, 13
13, Јозеф Естрада, 30 јуни, 1998, 20 јануари, 2001, Laban ng Makabayang Masang Pilipino(Partido ng Masang Pilipino-водечка coalition), Глорија Макапагал-Аројо, 14
14, Глорија Макапагал-Аројо, 20 јануари, 2001, Сегашен, Lakas-Christian Muslim Democrats, ''слободно''Теофисто Гингона
Koalisyon ng Katapatan at Karanasan sa Kinabukasan(Lakas-CMD-led coalition), Ноли де Кастро, 15
2 Поврзано
* Потпретседател на Филипините
* Список на потпретседатели на Филипините
Надворешна политика на Филипините

Надворешната политика на Филипините во прв ред е предводена од Претседателот и Министерството за надворешни работи. Тие членуваат во скоро сите поголеми и поважнби меѓународни организации, какјо што се: Обединети Нации и членка е на Советот на безбедност. Потоа е членка на ФАО, ИЛО, УНЕСКО и СЗО. Големо влијание има и во Интерпол. Членува и во Асоцијација на Југоисточна Азија, Источноазиски Самит и Латинска Унија. Поранешен член беше на сега нефункционалниот СЕАТО.
Од економски аспект Филипините членуваат во Азиско-тихоокеанска економска соработка, Азиска банка за развој, Колумбо План, Г-24, Г-20, Г-77, Светска Банка и СТО.
Гајевњики-Колоња

Гајевњики-Колоња е село во административната област Здуњска Вола, во регионот Здуњска Вола во Лоѓското Војводство во централна Полска. Тоа се наоѓа околу 4 км од Здуњска Вола и на 38 км од Лоѓ. Ова села е во близина на селото Гајевњики. Од 1975 до 1998 година, ова село било дел од Шерачкото Војводство. Вкупното население на селото изнесува 160 жители..
Човекови права на Филипините

Според извештајот на американскиот Стејт Департмент во март 2006, се наведува дека Филипините се одговрни за големи прекршувања на човековите права. Се именуваат филипинските воени служби дека вршат репресии врз одредени групи на граѓани и дека го ограничуваат слободниот печат. Според меѓународните новински здруженија Филипините се рангирани на дното по слободата на печатот. Во 2007 имаше неколку групни убиства на новинари и судии.
Јоруба (јазик)

Јоруба (''èdè Yorùbá'') — јазик кого го зборуваат повеќе од 22 милиони луѓе во Западна Африка. Тој е мајчин јазик на народот Јоруба и е зборуван во Нигерија, Бенин и Того, меѓу преостанатите јазици. Исто така во Бразил се најдени траги од јазикот во некои општини и заедници. Исто така се зборува во Сиера Леоне каде што се нарекува Оку и во Куба каде што се нарекува „наго“. Јоруба е изолиран тонски јазик со структура на реченица субјект-глагол-објект. Изразот јоруба се користи и за стандардната пишана верзија на јазикот. Тој е класифициран како нигер-конгоански јазик од јорубоидната гранка на дефоидната група на бенуе-конгоанското семејство на јазици.
1 Азбука
Јазикот користи латиница;
A, B, D, E, Ẹ, F, G, Gb, H, I, J, K, L, M, N, O, Ọ, P, R, S, Ṣ, T, U, W, Y
a, b, d, e, ẹ, f, g, gb, h, i, j, k, l, m, n, o, ọ, p, r, s, ṣ, t, u, w, y
Хинди

Луѓето што се етнички Хиндуси се околу 40% од вкупното население во Индија. Како што е опишано во уставот, хинди е службен јазик во Индија, меѓу другите останати 21 јазик. Официјалниот хинди е карактеризиран како ''модерен стандарден хинди'' и е користен за администрацијата во Индија заедно со англискиот јазик. Стандарден хинди е санскритски добиен од ''кари боли'' дијалектот. Урду се разликува по тоа што е со персиски одлики. Историски, овие два се познати како ''Хиндустани''.
1 Поврзано
* Македонска транскрипција на хинди
Издаваштво

Издаваштво или издавачка дејност — процесот на продукција и дистрибуција на уметнички творби или информации, односно активноста на обезбедување на достапност на делото или информацијата до јавноста. Со издавачка дејност главно се занимаваат издавачките куќи, кои, зависно од видот на делата што ги објавуваат, може да бидат музички, информативни или новински, книгоиздателски, филмски, итн.
Традиционално, издаваштвото се однесува пред сѐ на книжевните дела и на весниците. Со развојот на технологијата, издаваштвото се проширува најпрво и на музички дела (плочи, касети, ЦД), филмски дела (видео, ЦД, ДВД) електронски книги, мрежни места, компјутерски игри, итн.
Издаваштвото ги вклучува фазите на развој, купување, уредување, графички дизајн, производство на медиум (на пр. печатење) и маркетинг и дистрибуција на делата.
Издаваштвото содржи и важни законски аспекти: авторски права, заштита на делата, заштита на изворот на информациите итн.
1 Поврзано
* Книгоиздателство
* Музичко издаваштво
Ромео A. Бравнер

Ромео A. Бравнер — јавен филипински службеник, комисионер и шеф на филипинската изборна комисија во периодот од 2005 до 2008 година.
1 Членови на Бравнеровата комисија
Состојба на: 2 феб. 2008
#, Име, Позиција
1, Ромео A. Бравнер, Шеф/Комисионер
2, Рене В. Сармиенто, Комисионер
3, Никодемо T. Ферер, Комисионер
4, Мослемен T. Макарамбон , Ср., Комисионер
2 Поврзано
* Комисија за избори на Филипините
Туркански јазик

Турканскиот е јазикот на турканскиот народ во Кенија што брои околу 340.000 луѓе. Тој е еден од источнонилотичките јазици и е сличен со јазикот карамојонг, јие јазикот, тесо јазикот во Уганда, топса јазикот во југоисточен Судан и со нјангатом јазикот во долината Омо во Етиопија и Судан. Овие јазици ја формираат групата тесотуркански јазици.
1 Одбрани зборови
English, Turkana
лице, ereet
тело, akwan
облека, eworu
храна, akimuj
тутун, etaba
коза, nganginei
говедо, ngaatuk
магаре, ngisikirya
камила, ngikaala
вода, ngakipi
Осамен наод

Осамен наод во археологијата претставува археолошки наод кој не е поврзан со други околни наоди, т.е. е осамен. Ова обично е резултат на нецелосна истраженост на археолошкото наоѓалиште: многу големи археолошки откритија почнале со откривањето на еден или неколку осамени наоди. Друга причина за постоење на осамени наоди е преселба на уметнички дела или драгоцености во минатото, археолошки предмети разнесени од водотеци, итн.
Словио

Словио е пишан и устен вештачки јазик што го создал јазичарот Марк Хучко. Словио е меѓународен помошен јазик сè со цел за подобра комуникација и разбирање на словенските јазици меѓусебно. Граматичките правила на словио се слични со оние на есперанто со унифицирани именки, придавки и глаголи. Меѓутоа, зборовниот фонд на јазикот е создаден од зборови што се заеднички за сите словенски јазици. Името му доаѓа од зборот ''слово'' од старословенски јазик и значи ''збор''. До 2005 година зборовниот фонд на словио се движел околу 30.000 зборови.
1 Азбука
Јазикот може да се пишува и на латиница и на кирилица:
латиница, кирилица, мак. кирилица
A a, А а, А а
B b, Б б, Б б
C c, Ц ц, Ц ц
Cx cx, Ч ч, Ч ч
D d, Д д, Д д
E e, Е е, Е е
F f, Ф ф, Ф ф
G g, Г г, Г г
Gx gx, Дж дж, Џ џ
H h, Х х, Х х
I i, И и, И и
J j, Й й, Ј ј
K k, К к, К к
L l, Л л, Л л
M m, М м, М м
N n, Н н, Н н
O o, О о, О о
P p, П п, П п
R r, Р р, Р р
S s, С с, С с
Sx sx, Ш ш, Ш ш
T t, Т т, Т т
U u, У у, У у
V v, В в, В в
X x, Кс кс, Кс кс
Wx wx, Щ щ, Шч шч
Z z, З з, З з
Zx zx, Ж ж, Ж ж
2 Примери
:Slovio es novju mezxunarodju jazika ktor razumijut cxtirsto milion ludis na celoju zemla. Ucxijte Slovio tper!
:Словио ес новйу межународйу йазика ктор разумийут чтирсто милион лудис на целойу земла. Учийте Словио тпер!
:Словио е нов меѓународен јазик што го разбираат четиристотини милиони луѓе на целата земја. Учете го словио сега!
3 Надворешни линии
* Tilman Berger: '' ''. In: Miloš Okuka u. a. (Hrsg.): ''Germano-slavistische Beiträge. Festschrift für Peter Rehder zum 65. Geburtstag''. Sagner, München 2004, ISBN 3-87690-874-4, (''Die Welt der Slaven'' Sammelbände 21).
* Cornelia Mannewitz: Sprachplanung im Internet. Das Projekt Slovio. In: ''Fiedler, Sabine (Hg.): Esperanto und andere Sprachen im Vergleich.'' Beiträge der 18. Jahrestagung der Gesellschaft für Interlinguistik e. V., 21. - 23. Nov. 2008, in Berlin. S. 157 - 164
*Tilman Berger, Panslavismus und Internet, 2009, pp. 25–29, p. 33. (German)
*Katherine Barber, "Old Church Slavonic and the 'Slavic Identity'". University of North Carolina at Chapel Hill.
*Langmaker.com
* (Polish)
*Zivot 2/2005 (SLovak Magazine)
*Extraplus, October 2004 (SLovak Magazine))
*Tilman Berger, Potemkin im Netz 2009. (German)
*Slovio Book Publisher
*Slovio Book store
**
Филипински јазик

Филипински јазик (''Wikang Filipino'') — национален и службен јазик на Филипините, кој е назначен во 1987 со указ на Филипинскиот устав. Тој спаѓа во групата на австронезиски јазици и е де факто стандардизирана верзија на тагалскиот јазик, но де јуре е различен од него. Го зборуваат од 82 до 100 милиони лица.
1 Поврзано
* Тагалски јазик
Тибетски јазик

Тибетски јазик — јазик кој е претежно говорен од Тибеќаните кои живеат во источниот дел на Средна Азија и големата тибетска дијаспора. Се зборуваат и неколку форми на тибетскиот јазик во Пакистан и Индија во областите како Балтистан и Ладак, и околу Кашмир. Класичниот пишан облик се среќава претежно во будистичката литература.
Дмитриј Медведев

Дмитриј Анатолјевич Медведев (руски: ''Дми́трий Анато́льевич Медве́дев'') — повеќекратен премиер и еднократен претседател на Русија, стопанственик, со голема политичка улога во Руската Федерација (РФ). Во текот на 2005 година бил назначен за прв вицепремиер на владата на Русија. По 2000 година на двапати бил претседател на советот на директорите на „Газпром“. Во 2007 година партијата „Единствена Русија“ го кандитирале за претседател на изборите во март 2008 година, а од друга страна и Владимир Путин му дал поддршка. Така, на изборите, одржани на 2 март 2008 година со 70,28 % (52 530 712) од избирачките гласови Медведев е избран за претседател на Русија.
Идо

Идо — вештачки јазик создаден со цел да стане универзален втор јазик за луѓето што зборуваат со различни лингвистички заднини. Тоа се создало како по примерот на англиски и француски јазик што се користат како лингва франка т.е. универзални јазици. За разлика од англискииот, кој е природен јазик, идо бил конкретно оформен за граматички, правописни и лексикографски правила. Идо е обележан како свесно создаден вештачки јазик. Најпознат е есперанто а потоа идо е следбеник на овој јазик и се мисли кој е на второ место идо или интерлингва јазик.
Аушвиц

Аушвиц-Биркенау или само Аушвиц (герм. ''Auschwitz'', пол. ''Oświęcim'') — најголемиот комплекс на концентрациони логори на Нацистичка Германија во текот на Втората светска војна сместен во близина на Ошвјенќим (германски: Аушвиц) во Полска, околу 50 км западно од Краков. По германската окупација на Полска во 1939, Ошвјечим бил дел од полската територија анектирана кон Германија. Нацистите го раселиле целокупното население во околината на местото, за да обезбедат тајност на операцијата. Во целиот реон постоеле околу 40 придружни логори, со различен број на затвореници, од неколку десетици до неколку илјадници.
Командантот на логорот, Рудолф Хес, сведочел на Нирнбершкиот процес дека три милиони луѓе умреле во логорите во времето кога тој бил командант (4 мај 1940 до ноември 1943). Подоцна ја намалил оваа проценка на околу 1,1 милион, и оваа проценка денес е општо прифатена.. Од нив околу 90% биле Евреи од речиси сите земји во Европа. Покрај тоа, биле убиени голем број Роми, политички неистомисленици и руски воени заробеници. Најголем дел од депортираните биле убивани во логорот Биркенау (познат и како Аушвиц II) со употреба на гасот Циклон-Б, но голем број починале и поради глад, присилна работа, болести и медицински експерименти. Телата на умрените биле кремирани, најпрво во крематориуми, а подоцна и во отворени јами.
Помеѓу 18 и 27 јануари 1945, поради наближувањето на советските трупи, Ес Ес евакуирал околу 60.000 затвореници од Аушвиц во други концентрациони логори. Црвената армија го ослободила логорот на 27 јануари 1945 г, и затекнале околу 7.000 затвореници.
1 Аушвиц како тема во уметноста
* „Аушвиц“ — кус расказ на македонскиот писател Ѓоко Здравески од 2019 година.* „Освјенцим“ — песна на македонскиот поет Матеја Матевски.* „Освјенќим“ — песна на полскиот поет Јулијан Пшибош.
Треблинка

Треблинка бил логор на смртта на Нацистичка Германија во окупираната Полска за време на Втората светска војна. Повеќе од 750.000 Евреи, Роми и други жртви на холокаустот биле убиени во Треблинка помеѓу јули 1942 и октомври 1943 г. Логорот бил сместен 100 km североисточно од Варшава, 2,5 km од местото Треблинка. Логорот бил организиран во два дела: Треблинка I и Треблинка II.
Треблинка бил еден од логорите на смртта создадени во рамки на Операцијата Рајнхард наменета за целосно уништување на Евреите во Полска. Другите три логори во таа операција биле Белзец, Собибор и Мајданек. Операцијата директно ја раководел Хајнрих Химлер. Пред Операцијата Рајнхард, Евреите биле затворани во гета и биле убивани, најчесто од групи на СС. Но, станало јасно дека планот за целосно уништување на Евреите не може да се изведе на овој начин. Затоа била смислена Операцијата Рајнхард и биле формирани 4 логори за уништување на Евреите од гетата. Треблинка била готова на 24 јули 1942. Само за два и пол месеци, од отворањето до 3 октомври 1942, во Треблинка биле донесени преку 310.000 Евреи од Варшавското гето.
На 22 март 1943 Евреите од Македонија, околу 7200 на број, биле насилно одведени од страна на Бугарскиот окупатор од нивните домови и собрани во скопскиот монопол. Оттука биле транспортирани во Треблинка и сите биле убиени.
Во август 1943 затворениците во Треблинка се побуниле, дошле до оружјето на стражарите и го запалиле логорот. Германците крваво го задушиле бунтот: од 1.500 затвореници, само 40 останале живи. Наскоро логорот престанал да работи, а дотогаш и неговата задача била завршена: речиси сите Евреи во Полска и низ Европа биле убиени. Операцијата Рајхард завршила и четирите логори биле затворени во октомври 1943.
Другата девојка од Болејнови

Другата девојка од Болејнови (|The Other Boleyn Girl) е драма/историски филм од 2008 година. Приказната на филмот, иако наведува дека е заснована на историски факти, сепак е послободна интерпретација на историјата, т.н. романизирана верзија, а како подлога на сценариото, всушност се јавува истоимениот бестселер-роман на Филипа Грегори. Така, покрај величествената и сензуална приказна за интриги, љубов и предавтство, секако, привлечен адут на овој филм се и двете главни протагонистки, атрактивните Скарлет Јохансон и Натали Портман, кои филмското сестринство го продолжија во искрено пријателство и по завршувањето на снимањето. Филмот е сниман во септември 2006 год. во Англија, а монтиран истата година во декември. Сепак, некои клучни сцени се преснимани во август минатата година.
1 Синопсис
Двете сестри Ана и Мери Болејн се водени од својот амбициозен татко, како и од вујкото, да ги засилат моќта и статусот на семејството, така што ќе го привлечат интересот на кралот на Англија. Живеејќи дотогаш едноставен селски живот, девојките ќе бидат турнати во опасниот свет на дворскиот живот. Во остварувањето на задачата, да помогнат во општественото интригантен свет на семејството, односот на Ана и Мери се развива во сурово соперништво меѓу сестрите за да ја добијат љубовта на кралот. Во почетокот, Мери ја освојува наклоноста на кралот Хенри и станува негова љубовница, па дури и забременува со негово незаконско дете. Но, итрата и помудра Ана бестрашно застанува наспроти двете жени во животот на кралот, својата сестра и законската сопруга на Хенри Осми , кралицата Катарина од Арагон. И покрај нежните чувства кон Хенри што се развиваат кај Мери, нејзината сестра Ана е решена да оди докрај. Ана нема да запре сè додека на стане кралица на Англија. Додека двете девојки од Болејнови се борат за љубовта на кралот – едната водена од амбиција, а другата од искрените чувства – на Англија и се заканува распарчување. И покрај драматичните последици, девојките Болејн наоѓаат сила да ја пронајдат лојалноста една кон друга и да ја задржат својата сестринска врска.
Глумци Ликови
Натали Портман, Кралица Ана Болејн
Скарлет Јохансон, Мери Болејн
Ерик Бана, Хенри Осми
Џим Стургес, Џорџ Болејн
Марк Риланс, Томас Болејн
Кристин Скот Томас, Елизабет Болејн
Џуно Темпл, Џејн Паркер
Свахилски јазик

Свахилски, свахили или кисвахили — јазик од групата на банту јазици и мајчин јазик на народот Свахили. Јазикот се зборува од различни заедници во регионот на Африканските Големи езера и во делови од Југоисточна Африка, поточно во делови во Танзанија, Кенија, Уганда, Руанда, Бурунди, Мозамбик и ДР Конго. Сроден јазик на свахилскиот е коморскиот јазик, кој понекогаш се смета за еден од дијалектите на свахилскиот јазик.
Иако само околу 5 милиони луѓе го зборуваат јазикот како мајчин јазик, тој е ''лингва франка'' во Источна Африка. Вкупниот број на луѓе што го зборуваат јазикот надминува над 140 милиони. Јазикот е службен во Танзанија, Кенија и Уганда и признат е како еден од службените јазици на Африканската Унија.
Дел од зборовниот фонд на свахилскиот е по потекло од арапскиот јазик, како директна последица на контактите на Свахилите со Арапите. Покрај арапскиот, јазикот црпел зборови и од англискиот, францускиот, германскиот и португалскиот јазик.
1 Поврзано
* Коморски јазик
* Јазици во Танзанија
Анхелика Ривера

Анхелика Ривера (шпански: ''Angélica Rivera'') е родена на 2 август, 1970 и е мексиканска глумица.
1 Ран живот
Анхелика Ривера има 6 браќа. Еден ден, таа дознала дека глумицата Вероника Кастро снима видео во близина на местото каде што живеела и решила да разгледа како е. За нејзино изненадување, Кастро ја забележала и сугестирала дека таа е совршена за "The Face of the Herald", натпревар на кој Ривера победила во 1987. Ова многу влијаело на нејзината кариера.
2 Успех во животот
Кариерата на глумицата Анхелика Ривера почнала уште кога таа имала 17(wikipedia spanish) години, кога победила на натпреварот "The Face of the Herald". Таа беше модел во видеото "Now You Can Leave" со Луис Мигел
.Таа снимаше две ТВ/радио реклами, една за САД и друга за Јапонија, следени од видео програмата ТНТ од Марта Агуајо.
3 Теленовели во кои настапувала
* Опиени од љубов - Маријана Ернандес "Гавиота" (2007)
* Маријана - Марсија Монтенегро (2003)
* Без грев - Маријана Кампос Ортис (2001)
* Анхела - Анхела Гаљардо (998)
* Ураган - Елена (1997)
* Сопственичка - Рехина Виљареал (1995)
* Сонот на љубовта - Изабел (1991)
* Малата сонувачка - Џована (1991)
* Мојата мала Соледад - Мариса (1991)
* Едноставно Марија - Изабела (1989)
Јужен Илокос

Јужен Илокос е покраина на Филипините која е сместена во регионот Илокос на островот Лусон. Главен град е Виган и се граничи со Северен Илокос и Абра на север, Планинската Покраина на исток, и Ла Унион и Бенгет на југ. НА запад излегува на Јужнокинеското Море.
1 Административна поделба
Јужен Илокос е поделен на 32 општини и 2 града.
1.1 Градови
* Виган
* Кандон
Константин Черненко

Константин Устинович Черненко бил советски политичар, роден на 11 септември (стар стил) или 24 септември (нов стил) 1911 година во селото Болшаја Тес. На функцијата Генерален секретар на ЦК на КПСС бил избран на 13 февруари 1984, а за Претседател на Президиумот на Врховниот совет на СССР на 11 април 1984. Починал на 10 март 1985 во Москва.
Борис Елцин

Борис Николаевич Елцин (руски: ''Борѝс Никола̀евич Ѐльцин'') — првиот претседател на Руската федерација.
Роден е на 1 февруари 1931 година во селото Бутка во близина на Свердловск, СССР. Во текот на 1955 година дипломирал по градежништво. Во текот на студентските си години, Елцин се занимавал со одбојка. Во 1961 година станал член на Комунистичката партија на СССР. Имал брз напредок низ партиската хиерархија за во 1975 година стане секретар во Свердловск, таен советски град, во кој има исклучиво воена индустрија. Михаил Горбачов во 1985 одлучил да го назначи за градоначалник на Москва, чија главна цел била да се справи со корупцијата во градот и партијата.
Реформаторската ревност на Елцин им пречела на многумина „стари комунисти“, кое довело до негов судир со Горбачов. Во 1988 година го напуштил Политбирото. И покрај прогонот тој останал популарен меѓу народот.
По распаѓањето на СССР Елцин го презел раководството со Руската федерација. Бил избран за претседател во два мандата. Во август 1991 година најтврдокорните комунисти се обиделе да изведат воен удар против Горбачов. Елцин успеал да го спречи тоа и да го врати Михаил на чело на државата. Во тие моменти маестрално го искористил обидот за пуч за јавно да ги дискредитира и Горбачов и заговорниците. По ова тој ја забранил Комунистичката партија, што до крајот на 1991 година, довело и до конечно распаѓање на Советскиот Сојуз. Од тој момент, Елцин станал претседател на самостојна Русија.
Две години подоцна, во 1993, рускиот парламент повторно се нашол под опсада, но овојпат тенковите излегле по наредба на Елцин. Опозиционите пратеници се противиле на повикот за нови избори, што гарантирано значело дека истите ќе ги исфрли од парламентот. По акцијата на војската, бунтовниците се предале.
Во 1994 година, руската војска се одидела да го смири бунтот во далечната јужна република Чеченија. Резултатот на војната бил десетици илјади убиени, целосно уништени градови и срамен пораз за моќната руска армија. И покрај моќната опозиција од комунистичката парија, Елцин на изборите во 1996 успеал да се воскресне и со енергична кампања повторно да ги добие претседателските избори. Ова беше времето кога Руската приватизација создала мал број на т.н руски олигарси, кои станале побогати и повлијателни и од самиот претседател.
Во ноември 1996 година, во централната московска болница, на Елцин му била извршена успешна операција за петократен бајпас. Два месеца подоцна бил повторно хоспитализиран како резултат на пневмонија. Лошата здравствена состојба значително ја намалило неговата контрола над власта, која сè повеќе била разграбувана од неговите блиски соработници. Откако во рок од 2 години разреши вкупно 4 премиери, во август 1999 година, за претседател на владата го назначил поранешниот шпион Владимир Путин. На 31 декември 1999 Елцин го прави својот најнеочекуван потег, објавувајќи дека се повлекува од претседателската позиција и на своето место го назначи дотогашниот премиер Владимир Путин, со кој потпишал указ кој гарантирал дека Елцин нема да биде судствено испитуван.
Починал на 76 години на 23 април 2007 година.
Русински јазик

Русински јазик (''русинська мова'') — источнословенски јазик во иста група со рускиот, белорускиот и украинскиот јазик и со кои споделува заеднички јазичарички одлики. Голем број на јазичари се во дилема за тоа дали русинскиот јазик е посебен јазик или е дел односно дијалект на украинскиот.
Русински е зборуван во Закарпатска Област во Украина, во североисточна Словачка, југоисточна Полска (каде што и често е нарекуван како ''łemkowski'' или 'Lemko' поради нивниот карактеристичен збор ''lem/лєм'' што значи само) и во Унгарија каде што јазикот е наречен ''Рутен''. Панонскиот русински јазик во Србија се смета како дел од русинскиот јазик, иако некои јазичари го сметаат како дел од западнословенската група на јазици. Во Украина се смета за дијалект на украинскиот бидејќи е многу сличен со украинскиот дијалект хутсул, иако луѓето што го зборуваат се сметаат за посебен народ со посебен јазик.
1 Азбука
+ Азбука на русински јазик
Големи, Мали, Име, Транслитерација., Изговор, Забелешки
А, а, a, a
Б, б, бы, b
В, в, вы, v
Г, г, гы, h
Ґ, ґ, ґы, g
Д, д, ды, d
Е, е, e, e
Є, є, є, je
Ё, ё, ё, jo, не е присутна во Панонскорусински јазик
Ж, ж, жы, ž
З, з, зы, z
И, и, и, y
І, і, i, i, не е присутна во Панонскорусински јазик
Ы, ы, ы, y, не е присутна во Панонскорусински јазик
Ї, ї, ї, ji
Й, й, йы, j
К, к, кы, k
Л, л, лы, l
М, м, мы, m
Н, н, ны, n
О, о, o, o
П, п, пы, p
Р, р, ры, r
С, с, сы, s
Т, т, ты, t
У, у, у, u
Ф, ф, фы, f
Х, х, хы, x, ch
Ц, ц, цы, c
Ч, ч, чы, č
Ш, ш, шы, š
Щ, щ, щы, šč
Ѣ, ѣ, їть, се користела пред Втора светска војна
Ю, ю, ю, ju
Я, я, я, ja
Ь, ь, мнягкый знак (ірь), ′
Ъ, ъ, твердый знак (ір), ′, не е присутна во Панонскорусински јазик
Илоило

Илоило е покраина на Филипините која е сместена во регионот Западни Висаи. Се наоѓна на југоисточниот дел на островот Панај, и се граничи со Антике на запад и Капис на север. Главен град е Илоило
1 Административна поделба
Покраината е поделена на 42 општини и 2 града.
1.1 Градови
* Илоило
* Паси
2 Туризам
Поради долгата ера на шпанска колинизација во Илоило се наоѓаат едни од најубавите архитектонски зданија, кои се многу слични со колонијалните градби во Латинска Америка.
3 Надвореешни врски
****
Калинга (покраина)

Калинга е покраина на Филипините која се наоѓа во регионот Кордиљера на островот Лусон. Главен град е Табук. Се граничи со Планинската Покраина на југ, Абра на запад, Исабела на исток, Кагајан на североисток, и Апајао на север.
1 Историја
До 1995, Калинга и Апајао сочинуваа една покраина под името ''Калинга-Апајао'', сè додека не се разделија сè со цел на подобро управување на домородните народи.
2 Стопанство
Оризовото производство и одгледувањето на свињите се најголемите стопански гранки. Шумарството е исто така доста застапено.
3 Административна поделба
Калинга е поделена на 1 град и 7 општини.
Ла Унион

Ла Унион е покраина на Филипините која е сместена во регионот Илокос на островот Лусон. Главен граде Сан Фернандо и се граничи со Јужен Илокос на север, Бенгет на исток, и Пангасинан на југ. На запад излегува на Јужнокинеското Море.
1 Народ и култура
93% од вкупното население на Ла Унион се Илоканци и скоро сите се припадници на Римокатоличката црква.
2 Административна поделба
Ла Унион е поделена на 19 општини и 1 град.
3 Потекло на поимот
Името на Ла Унион доаѓа од шпанскиот збор ''La Union'', значи унија или обедини се.
Кристофер Хил

Кристофер Роберт Хил (англ. ''Christopher Robert Hill'') р. 1952, е дипломат на САД кој во моментов работи како Помошник државен секретар за источно-Азиски и Тихоокеански работи во владата на САД.
Хил завршил економски факултет во 1974, потоа бил доброволец на мировните трупи во Камерун од 1974 до 1976. Се здобил и со магирстерска титула од Поморскиот воен колеџ во 1994. Хил зборува полски, српско-хрватски, македонски и албански.
Неговата дипломатска кариера започнала во 1995 кога соработувал со Ричард Холбрук како негов заменик во Дејтонските мировни преговори. Холбрук го опишал како „брилијантен, бестрашен и разложен“ и рекол дека е истовремено „многу смирен и многу страстен што му обезбедува одлични преговарачки способности“.
Хил бил назначен за амбасадор на САД во Република Македонија од претседателот Бил Клинтон од 1996-1999. Од 1998-1999 бил и Специјален пратеник на САД за Косово. Од 2000-2004 бил амбасадор на САД во Полска, а од 2004-2005 амбасадор на САД во Република Кореја. Во 2006 претседателот Џорџ В. Буш го номинирал Хил за службеник од кариера, втор највисок ранг на признание за елитните дипломати на САД.
Во 2005 Кристофер Хил бил именуван за Водач на делегацијата на САД на шест-партитните преговори (помеѓу САД, Русија, Кина, Јапонија, Јужна Кореја и Северна Кореја) за разрешување на Северно-корејската јадрена криза.
1 Приватен живот
Хил е оженет и има три деца.
Исабела (покраина)

Исабела е втора по големина покраина на Филипините, веднаш по Палаван. Се наоѓа во регионот Кагајанска Долина на островот Лусон. Главен град е Илаган и се граничи со, Аурора, Кирино, Нова Вискаја, Ифугао, Планинската Покраина, Калинга, и Кагајан.
1 Стопанство
Покраината е земјоделска, а најзастапена култура е оризот.
2 Административна поделба
Исабела еподелена на 35 општини и 2 града.
2.1 Градови
* Кауајан
* Сантјаго
* Илаган
Закон за авторски права во САД

Законот за авторски права на САД ги регулира законските права на креативните и уметничките дела во САД.
Авторските права во САД се дел од федералните закони, чија основа е дадена од Уставот на САД. Улогатa на државата да ги штити авторските права е обезбедена во членот I, дел 8, став 8 од Уставот, кој вели:
Конгресот ќе има моќ да го промовира прогресот на науката и уметностите, обезбедувајќи им за ограничено време на авторите и пронаоѓачите ексклузивни права на нивните пршани дела и откритија.
Оваа одредба е основа за законите за авторски права и за патентни права.
Авторските права во САД ги администрира Канцеларијата за авторски права на САД, која е дел од Библиотеката на Конгресот. Повеќе информации за авторските права на САД може да се најдат на .
Лагуна (покраина)

Лагуна е покраина на Филипините која е сместена во регионот Калабарсон на островот Лусон. Главен град е Санта Крус. Покраината се наоѓа југоисточно од Метро Манила, јужно од Рисал, западно од Кесон, северно од Батангас и источно од Кавите. Лагуна е скоро целосно заобиколена од Лагуна Езерото, кое е најголемо ма Филипините. И самото име на покраината доаѓа од езерото, односно од шпанскиот збор ''lago'', што значи ''езеро''.
1 Стопанство
Покраината изобилува со природни богатства како што се шумите кои се бофати со бамбус и махагони. Исто така има и големи наоѓалишна на руда.
2 Административна поделба
Лагуна е поделена на 27 општини и 3 града.
2.1 Градови
* Каламба
* Сан Пабло
* Санта Роса
Корзикански јазик

Корзиканскиот (''Corsu'' или ''language Corsa'') е романски јазик зборуван на островот Корзика во Франција, заедно со францускиот јазик којшто е службен јазик. Сличен јазик на корсикански се збори во Сасари и Сардинија во Италија. Има многу сличности со италијански јазик а особено со дијалектот во Тускани.
Според класификацијата на УНЕСКО, корсиканскиот јазик е во голема опасност да исчезне. Во скоро време, се дискутира за поголеми активности за зачувување на јазикот како дел од предлогот за зголемување на автономијата на Корзика.
1 Азбука
Големи букви
A, B, C, CHJ, D, E, F, G, " GHJ, H, I, J, L, M, N, O, P, Q, R, S, T, U, V, Z
Мали букви
a, b, c, chj, d, e, f, g, " ghj, h, i, j, l, m, n, o, p, q, r, s, t, u, v, z
Имиња
''a'', ''bi'', ''ci'', ''chji'', ''dè'', ''è'', ''èffè'', ''gi'', " ''ghjè'', ''acca'', ''i'', ''ji'', ''èllè'', ''èmmè'', ''ènnè'', ''o'', ''pè'', ''cu'', ''èrrè'', ''èssè'', ''ti'', ''u'', ''vè'', ''zèda''
Рајхстаг

Рајхстаг (германски: ''Reichstag'' - Царско собрание) бил парламент на Светото Римско Царство, Северногерманскиот Сојуз и Германија до 1945 година. Денешниот парламент се вика Бундестаг (гер. ''Bundestag'' - сојузно собрание), но зградата на парламентот во Берлин сѐ уште се вика Рајхстаг. Постојната зграда (на сликата), во нејзиниот првичен облик, е започната во 1884 г. и е дело на архитектот Паул Валот.
Валентино (филм)

„Валентино“ (анг. Valentino) е биографска драма на режисерот Кен Расел (анг. Ken Russell), лабаво заснована на животот на Рудолф Валентино (анг. Rudolph Valentino). Филмот се заснова на книгата „Валентино, интимно експозе на Шеикот“, напишана од Чо Манк (анг. Chaw Mank) и Бред Стајгер (анг. Brad Steiger).
Непосредно по објавувањето, филмот се соочувал со критички и комерцијален неуспех, веројатно поради уметничките (драматички) интервенции околу животот на Валентино. Кен Расел ја опишал одлуката да го сними филмот како најголема грешка во неговата кариера. Буџетот на филмот изнесувал 5 милиони долари.
0.1 Заплет
Филмот започнува со секвенца од филмски журнал, која го покажува хаосот настанат од прераната смрт на филмската ѕвезда Рудолф Валентино (толкувана од Рудолф Нурејев (анг. Rudolph Nureyev) на само 31 година. Илјадници обожаватели се собираат во погребалниот дом сè додека не се воспостави ред. Во тој момент на оплакување се појавуваат важните жени од животот на Валентино, кои се присеќаат на него преку навраќање во минатото.
Петар II (Русија)

Петар II Алексеевич ( - ; руски: ''Пётр II Алексеевич'') бил император на Русија во периодот од 1727 до 1730 година. Починал на петнаесетгодишна возраст и неговото управѕвање со земјата било проследено со големото соперништво меѓу влијателните луѓе во царскиот дворец.
1 Рани години
Петар Александрович бил единствениот син на Алексеј Петрович, кој пак од своја страна бил единствен син на императорот Петар Велики. Мајка му Шарлота фон Брауншвајг била сестра на омаженаата за Карло VI, цар на Светото Римско Царство. Три години по раѓањето на Петар Алексеевич татко му бил убиен по наредба на Петар Велики, по што тој бил држен во изолација од дворот. Тоа продолжило и во управувањето на втората сопруга и наследничка на Петар I, Катерина I.
2 Владеење
Со помош на царицата Катерина I, Петар Алексеевич бил венчан за Марија, ќерката на највлијателниот политичар во дворот и близок пријател на Петар Велики, Александар Меншиков. По смртта на Катерина во 1727, со помош на Меншиков, кој го прибирал во својот дворец, Петар Алексеевич бил прогласен за император. Само неколку месеци подоцна, во септември 1727, Петар II, со поддршка од својот учител Андреј Остерман, го отстранил Меншиков од власта.
Откако бил сменет, Меншиков бил испратен на заточение, а неговото место било зафатено од Василиј Долгоруков. Тој го одвел императорот во Москва и сакајќи да го венча за својата внука Катерина Долгорукова. Свадбата била закажана за 30 јануари 1730, но еден ден пред тоа императорот починал.
Со смртта на Петар II се прекинала директната машка линија на династијата Романови. Тој бил наследен од Ана Ивановна, ќерка на Иван V, полубрат на Петар Велики.
Катерина I (Русија)

Катерина I Алексевна (руски: ''Екатерина I Алексеевна''; родена Марта Скавронска; 15 април 1684 - 17 мај 1727) — втора сопруга на Петар I Велики и императорка на Русија од 1725 до 1727 г. Таа е првата жена која управувала како монарх во Руската Империја.
Во 1724 година, Катерина била официјално именувана како совладетелка.
Една година пред смртта на нејзиниот сопруг, односите помеѓу нив биле заладени главно поради нејзината поддршка кон Вилијам Монс, брат на поранешната љубовница на Петар Велики, Ана. Монс имал функција на секретар кај императорката. Петар I во текот на целото негово управување се борел главно против корупцијата во неговата земја, но Катерина имала големо влијание врз него. Вилијам Монс и неговата сестра, која била во дворот на Катерина, започнале да ги злоупотребуваат своите високи функции. Ова го правеле кога се обидувале да осигурат достап на надворешни интереси до Катерина. И покрај тоа што Катерина не сакала ни да помисли на нивните интереси, Петар Велики успеал да го егзекутира на Монс, а неговата сестра била прогонета. Катерина и Петар немале никакви контакти во продолжение на повеќе месеци. Според некои, таа и Монс имале љубовна афера, но за тоа нема тврди докази. По смртта на Петар во 1725 година, тој не оставил никаков машки наследник. Катерина започнала да ги претставува интересите на аристократите, кои ја избрале за нова императорка на Русија.
На 8 февруари 1726 година бил формиран Врховен таен совет, како орган на советници. Првично, советот имал шест членови за да подоцна неговиот број се зголеми на седум члена. Во текот на овој период, советот имал доминантна улога во управувањето на земјата, на чело со Александар Меншиков, кој бил љубовник на императорката. Како резултат на ова, сенатот забележал драстичен пад во управувањето, иако бил преименуван во ''Голем сенат''. Врховниот совет колективно одлучувал за сите важни работи, а Катерина само ги потпишувала хартиите кои биле испраќани од нив. Врховниот совет ја укинал локалната власт која била воведена од страна на Петар, а ја вратил моќта на гувернерот.
Катерина била првата жена која владеела со големата Руска Империја. Таа го започнала векот во кој доминирале жените во руското благородништво, заедно со нејзината ќерка Елисавета и внука Катерина.
Малку по смртта на Петар Велики, кон составот на руската армија која броела 130.000 луѓе, биле вклучени и 100.000 козаци, која армија ја направила најголема во Европа. Но и покрај тоа, претходните војни биле погубни за руската економија, кои земале 65% од вкупните приходи на земјата. Бидејќи земјата во тоа време била во мир, Катерина ги намалила трошоците за армијата
Музејски Остров

Музејскиот Остров (герм. ''Museumsinsel'') во Берлин е името на северната половина од островот во реката Шпре која протекува низ центарот на Берлин, и на кој се наоѓаат неколку светски познати музеи кои ги поставил уште прускиот крал Фридрих Вилхелм IV во 1841 г. Изградени од неколку последователни Пруски кралеви, колекциите на уметност и археологија биле преобразени во јавна фондација (Фондација за Пруско културно наследство) по 1918 г., и таа се грижи за музеите до денес.
Колекциите биле ограбени и поделени по Втората светска војна, но денес се обединети и прибрани, со исклучок на Пријамовото азно, исто познато и како Златото на Троја, откопано од Хајнрих Шлиман во 1873, потоа прошверцувано од Турција во Берлин, а денес се наоѓа во Пушкиновиот музеј во Москва, Русија.
Постојат неколку музејски поставки во посебни згради:
* Стариот музеј е завршен во 1830 г. и содржи колекција на антиквитетите на Прусија. Архитект е Карл Фридрих Шинкел.
* Новиот музеј се наоѓа позади Стариот музеј, бил завршен во 1859 г., и бил скоро целосно уништен во Втората светска. Подоцна е реконструиран и од 2009 г. натаму ја содржи Египетската и праисториската поставка, како и пред војната.
* Старата национална галерија била изградена во 1876 г. и во неа е изложена уметност од XIX век донирана од банкарот Јоаким Х.В. Вагенер. Колекцијата била значајно зголемена, и денес е една од најголемите збирки на скулптури и слики од XIX век во Германија. Денес, галеријата ги изложува само сликите, а скулптурите се изложени во блиската Фридрихсвердерска црква.
* Кајзерфридриховиот музеј бил отворен во 1904 г., денес е музејот „Боде“. Сместен е на северниот врв на островот и лесно е препознатлив по бакарната купола. Содржи колекции од антички и византиски скулптури и уметнички предмети.
* Последниот изграден, и можеби највреден музеј е Пергам, завршен во 1930 г., кој изложува реконструкции во оригинална големина на монументални антички згради, како што се Пергамскиот олтар, портата Иштар на Вавилон и портата на пазарот во Милет. Овие реконструкции се состојат од оригиналните делови пренесени од местата кајшто се пронајдени.
1 Поврзано
* Државни музеи (Берлин)
Софија Ротару

Софија Ротару (официјално София Михайловна Евдокименко-Ротару, на руски: София Ротару, на украински: Софiя Ротару, на молдавски: Sofia Rotaru), родена на година, е руска, украинска, молдавска и свиетска пејачка, танчерка, текстописец, продуцент, глумица и писателка.
Региони на Филипините

Филипините се поделени на 17 региони (|rehiyon); кои првенствено служат за усогласување и планирање на државните служби во единиците на локална самоуправа. Највеќето државни служби ги нудат своите услуги во регионални, наместо во покраински или градски ограноци. Тие обично се сместени во регионалните центри.
Од вкупно 17 региони, 16 се обични управни регионални единици со кои раководат совети за регионален развој. Покрај тоа, Националниот Престолнински Округ (Метро Манила), има и метрополска управа. Само автономниот регион Бангсаморо во сместен во Муслимански Минданао има сопствена влада и парламент со свои овластувања и должности ополномоштена од државниот конгрес.
1 Историја
Регионите се воведени на 24 септември 1972 г. кога покраините се распределени во единаесет региони со указ на претседателот Фердинанд Маркос. Оттогаш наваму се создадени уште региони, а некои покраини се префрлени од еден регион во друг.
2 Региони
Место, Регион, , Островскагрупа, Седиште, data-sort- Составни единици, Површина(км<sup>2</sup>), data-sort- Население(2020), Густина(жит/км<sup>2)</sup>
data-sort-, Национален Престолнински, 13, Лусон, Манила, 619,57, 20.784
data-sort-, Кордиљера, 14, Лусон, Багио, 19.422,03, 89
data-sort-, Илокос, 01, Лусон, Сан Фернандо, 13.012,60, 386
data-sort-, Кагајанска Долина, 02, Лусон, Тугегарао, 28.228,83, 122
data-sort-, Централен Лусон, 03, Лусон, Сан Фернандо, 22.014,63, 510
data-sort-, Калабарсон, 04, Лусон, Каламба, 16.873,31, 854
data-sort-, Југозападен Тагалски, 17, Лусон, Калапан, 29.620,90, 100
data-sort-, Бикол, 05, Лусон, Легаспи, 18.155,82, 319
data-sort-, Западни Висаи, 06, Висајски О-ви, Илоило, 20.794,18, 362
data-sort-, Централни Висаи, 07, Висајски О-ви, Себу, 15.487,69, 478
data-sort-, Источни Висаи, 08, Висајски О-ви, Таклобан, 23.251,10, 191
data-sort-, Полуостров Самбоанга, 09, Минданао, Пагадијан, 17.056,73, 213
data-sort-, Северен Минданао, 10, Минданао, Кагајан де Оро, 20.496,02, 229
data-sort-, Давао, 11, Минданао, Давао, 20.357,42, 245
data-sort-, Сокксксарген, 12, Минданао, Коронадал, 22.513,30, 202
data-sort-, Карага, 16, Минданао, Бутуан, 21.478,35, 121
data-sort-, Бангсаморо, 19, Минданао, Котабато, 12.535,79, 302
Белешки
3 Поврзано
* Покраини на Филипините
* Административна поделба на Филипините
Хавајски јазик

Хавајски јазик (''‘Ōlelo Hawai‘i'') — австронезиски јазик кој се нарекува по островот Хаваи, кој е најголем во северниот Тихи Океан. Хавајскиот, заедно со англискиот е службен на Хаваите и во делови на САД. Кралот Камехамеха III го воспоставил хавајскиот како уставен јазик во 1839 или 1840.
1 Сличности со австронезиските јазици
Децимални броеви, 1, 2, 3, 4, 5, 6, 7, 8, 9, 10
ПАН, ~ 4000 г. п.н.е.
тагалски, 2000 г.
капампангански, 2000 г.
себуански, 2000 г.
индонезиски, 2000 г.
јавански, 2000 г.
малгашки, 2000 г.
маорски, 2000 г.
тонгански, 2000 г.
хавајски, 2000 г.
2 Поврзано
* Хавајска азбука
* Окина